
PARLAMENTUL ROMÂNIEI

CAMERA DEPUTAŢILOR
	COMISIA PENTRU ÎNVĂŢĂMÂNT,         ŞTIINŢĂ, TINERET ŞI SPORT
Nr.29/337/21.12.2009



	
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
Nr. 26/760/21.12.2009




RAPORT  COMUN  

asupra proiectului de Lege pentru modificarea Legii nr.35/2007 privind creşterea siguranţei în unităţile de învăţământ

(PL-x 550/2009) 


1. În conformitate cu prevederile art.95 din Regulamentul Camerei Deputaţilor, republicat, prin adresa nr. PL-x 550/2 noiembrie 2009, Comisia pentru învăţământ, ştiinţă, tineret şi sport şi Comisia pentru administraţie publică, amenajarea teritoriului şi echilibru ecologic au fost sesizate, spre dezbatere şi avizare, în fond, cu proiectul de Lege pentru modificarea Legii nr.35/2007 privind creşterea siguranţei în unităţile de învăţământ.

Pentru întocmirea raportului, Comisiile au analizat avizul primit de la Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului. 

Proiectul de Lege are ca obiect de reglementare modificarea şi completarea Legii nr. 35/2007 privind creşterea siguranţei în unităţile de învăţământ, în sensul creării bazei legale pentru a permite Jandarmeriei să intervină în zona unităţilor de învăţământ, în caz de tulburare a ordinii publice, realizându-se astfel corelarea cu dispoziţiile Legii nr. 550/2004 privind organizarea şi funcţionarea Jandarmeriei Române. 

2. La lucrări au fost prezenţi 47 deputaţi din totalul de 61 membri ai Comisiilor. 
La dezbaterea proiectului de Lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Irina Alexe – secretar de stat în cadrul Ministerului Administraţiei şi Internelor; doamna Ioana Mihailă – director în cadrul Ministerului Educaţiei, Cercetării şi Inovării.


3. Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 


Senatul, în calitate de primă Cameră sesizată, a adoptat acest proiect de Lege în şedinţa din 28 octombrie 2009.

 4. În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art.73 din Constituţia României, republicată.


5. În urma dezbaterii, în şedinţa din 15 decembrie 2009, Comisiile au propus, cu unanimitatea voturilor celor prezenţi, adoptarea proiectului de Lege în forma adoptată de Senat.


           PREŞEDINTE 


                     VICEPREŞEDINTE 


Prof.univ.dr. Cristian Sorin DUMITRESCU                         Mircea DUŞA

                 SECRETAR 

     
          



SECRETAR

    Doina BURCĂU



Mihai Cristian APOSTOLACHE 





    



Expert







     Consilier












Ioana Florina MÎNZU 





Sofia CHELARU









PAGE  
2

_1085554114.unknown

